armvectores/hy_wikipedia_2023 huggingface dataset:
Ինչպես վախկոտ Ռոբերտ Ֆորդը սպանեց Ջեսսի Ջեյմսին

Ինչպես վախկոտ Ռոբերտ Ֆորդը սպանեց Ջեսսի Ջեյմսին (անգլ.՝ The Assassination of Jesse James by the Coward Robert Ford), 2007 թ. ամերիկյան վեստեռն, որի ռեժիսորը էնդրյու Դոմինիկն է։
Գլխավոր դերերում են Բրեդ Փիթը` Ջեսսի Ջեյմսի և Քեյս Աֆլեքը` նրան սպանող Ռոբերտ Ֆորդի դերում։ Ֆիլմը հիմնված է Ռոբերտ Հանսենի 1983 թ. նովելի վրա։


== Սյուժե ==
Ջեսսի Ջեյմսը վայրի Արևմուտքի առավել տխրահռչակ հանցագործն է։ Ջեսսի Ջեյմսը լեգենդար գող է, նա միշտ ուշադիր պլանավորում է իր հարձակումները, և պատերազմ վարում նրանց դեմ, ովքեր սպառնալիք են ներկայացնում նրա կամ նրա ընտանիքի համար։ 1881 թվականին Ջեյմսի հանցախմբի շարքեր է գալիս Ռոբերտ Ֆորդը։ Ժամանակի ընթացքում Ջեյմսը ընկնում է Ֆորդի աչքից, որը երբեք չէր առանձնացել քաջությամբ։ Սակայն ոչ ոք չէր էլ կարող ենթադրել, որ հենց այդ վախկոտ երիտասարդը կհամարձակվի սպանել Ջեսսի Ջեյմսին։


== Դերակատարներ ==


== Մրցանակներ ==
Ներկայացվել է «Օսկարի» հետևյալ անվանակարգերում (2007)

Լավագույն երկրորդ պլանի տղամարդու դեր
Լավագույն օպերատորական աշխատանքՆերկայացվել է «Ոսկե Գլոբուսի» հետևյալ անվակարգում (2007)

Լավագույն երկրորդ պլանի տղամարդու դեր


== Արտաքին հղումներ ==
Ֆիլմի պաշտոնական կայք
«Ինչպես վախկոտ Ռոբերտ Ֆորդը սպանեց Ջեսսի Ջեյմսին»(անգլ.) ֆիլմը Internet Movie Database կայքում
Արոսագետ

Արոսագետ, գետակ Հայաստանի Տավուշի մարզում, Խաչաղբյուր գետի աջ օժանդակը։ Սկիզբ է առնում Իջևանի լեռների հյուսիսային լանջերից և Հաղարծին գյուղից 9 կմ հյուսիս միախառնվում մայր գետին։ Երկարությունը 6 կմ է։


== Ծանոթագրություններ ==
Կոշա (գետ)

Կոշա (ռուս.՝ Коща), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Ժիզդրա գետի ձախ ափին 124 կմ հեռավորության վրա։ Գետի երկարությունը 27 կմ է, ավազանի տարածքը 192 կմ2։ Կոշայի ակունքը գտնվում է Կազար գյուղի մոտ։ Հոսում է հարավով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000019944
Հիդրոլոգիական ուսումնասիրությունների կոդը - 110001994
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զաքար Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Զաքար Ավագի Խաչատրյան (դեկտեմբերի 11, 1924(1924-12-11) կամ փետրվարի 5, 1924(1924-02-05), Սառնակունք, Սիսիանի շրջան - հունվարի 21, 2017(2017-01-21), Սանկտ Պետերբուրգ, Ռուսաստան, թաղված է Երևանի քաղաքային պանթեոնում), հայ նկարիչ, ՀՀ (1983) և ՌԴ (2005) վաստակավոր նկարիչ։ ՀՀ ժողովրդական նկարիչ (2012)։ Սանկտ Պետերբուրգի գիտության և արվեստի պետրովյան ակադեմիայի անդամ (1995)։
ՀՀ արվեստի վաստակավոր գործիչ, քանդակագործ Արտաշես Հովսեփյանի եղբայրն է։


== Կենսագրություն ==
Զաքար Խաչատրյանը ծնվել է 1924 թվականին Սիսիանի շրջանի Սառնակերտ գյուղում։ Մասնակցել է Հայրենական մեծ պատերազմին։ Սովորել է Գորիսի մանկավարժական տեխնիկումում, ապա՝ Երևանի երաժշտական ուսումնարանում, Փանոս Թերլեմեզյանի անվան գեղարվեստի ուսումնարանում և Երևանի գեղարվեստա-թատերական ինստիտուտում։
1956 թվականին ավարտել է Լենինգրադի գեղանկարչության, քանդակագործության և ճարտարապետության ինստիտուտը՝ աշակերտելով ռուս անվանի վարպետներ Բորիս Յոգանսոնին և Ալեքսանդր Գերասիմովին։ 1960-1962 թվականներին կատարելագործվել է Մոսկվայի գեղարվեստի ակադեմիայում։ 1968 թվականից դասավանդել է Հայկական պետական մանկավարժական համալսարանում, 1981 թվականից՝ ամբիոնի վարիչ, 1984 թվականից՝ դեկան, 1986 թվականից՝ պրոֆեսոր։ ԽՍՀՄ և Հայաստանի նկարիչների միության անդամ է։
1962 թվականին Սիսիանում Զաքար Խաչատրյանի հիմնադրած մանկական գեղարվեստական դպրոցը կոչվել է նրա անունով։


== Ստեղծագործություններ ==
Ստեղծել է հիմնականում դիմանկարներ, բնապատկերներ «Սայաթ-Նովա» (1963), «Կոմիտաս» (1968), «Ա. Զ. Խաչատրյան» (1982), «Հին Մեղրի» (1970 ), «Արագած. ծաղիկներ» (1974), «Հին երևանյան բակ» (1980), «Մանուշակներ և ձնծաղիկներ», «Վարդեր» (երկուսն էլ' 1982), նաև «Հին Ռիգա», «Սամարղանդ. Ռեգիստան», «Մեգալիթներ Սյունիքում» (երեքն էլ' 1980 թվական), գրաֆիկական գործեր, «Սպիակավոր եկեղեցին», 1961 թվական, «Սիսիավան եկեղեցին հին Սիսիանում», 1965 թվական, «Ղոշուն-դաշ (Զորաքար)», 1967 թվական, «Թանահատի վանքը։ Սիսիան», 1968 թվական, « Պատկառուկներ», 1968 թվական, «Ձմեռ», 1969 թվական, «Փողոց հին Երևանում», 1969 թվական, «Աշուն։ Ծաղկաձոր», 1978 թվական, «Երևանի ծայրամասը», 1980 թվական, «Ժնևյան լիճը», 1993 թվական, «Սև գետակ։ Գիշեր», 1998 թվական, «Արևածագը Սև ծովի վրա», 1984 թվական, «Ծովն ու արևը», 1984 թվական, «Սև ծով։ Կեսօր», 1986 թվական, նատյուրմորտներ՝ «Թրաշուշաններ», 1956 թվական, «Վարդակակաչներ», 1961 թվական, «Վարդեր», 1981 թվական, «Դաշտային ծաղիկներ», 2001 թվական, «Աստղածաղիկներ», 2003 թվական։


== Ցուցահանդեսներ ==
Անհատական ցուցահանդեսներ է ունեցել Սանկտ Պետերբուրգում, Մոսկվայում, Հայաստանի, Շվեյցարիայի, Հնդկաստանի, Շվեդիայի, Ֆինլանդիայի տարբեր քաղաքներում։
Գործերից պահվում են Մոսկվայի, Երևանի, Սանկտ Պետերբուրգի և այլ քաղաքների պատկերասրահներում։


== Ծանոթագրություններ ==
Տերնի (այլ կիրառումներ)

Տերնի, կարող է վերաբերել՝

Տերնի - գյուղ, Ուկրաինայի Դոնեցկի մարզի Կրասնոլիմանի շրջանում
Տերնի - գյուղ, Ուկրաինայի Խարկովի մարզի Դվուրեչենսկի շրջանում
Տերնի - գյուղ, Ուկրաինայի Պոլտավայի մարզի Լուբնիի շրջանում
Տերնի - գյուղ, Ուկրաինայի Պոլտավայի մարզի Կոտելվայի շրջանում
Տերնի - քաղաքատիպ ավան, Ուկրաինայի Սումիի մարզի Նեդրիգայլովի շրջանում
Մորոզովսկի 2-րդ (Կաշարսկի շրջան)

Մորոզովսկի 2-րդ (ռուս.՝ Морозовский 2-й), գյուղ Ռուսաստանի Ռոստովի մարզի Կաշարսկի շրջանում։ Մտնում է Վերխնեսվեչնիկովսկի գյուղական համայնքի կազմի մեջ։
Ստեֆան Լյովեն

Չել Ստեֆան Լյովենը (շվեդերեն՝ Kjell Stefan Löfven, հուլիսի 21, 1957(1957-07-21), Hägerstens församling, Շվեդիա), շվեդ պետական և քաղաքական գործիչ է։ Ծնվել է 1957 թվականի հուլիսի 21-ին՝ Շվեդիայի մայրաքաղաք Ստոկհոլմում։ 2014 թվականի հոկտեմբերի 3-ից կրում է Շվեդիայի 43-րդ վարչապետի իրավասությունները։


== Աղբյուրներ ==
Ստեֆան Լյովեն


== Ծանոթագրություններ ==
Բաքըրդաղ (լեռ, Սառան գետի ավազան)

Անվան այլ կիրառումների համար տե՛ս՝ Բաքըրդաղ (այլ կիրառումներ)Բաքըրդաղ, լեռ Լեռնային Կիլիկիայում, Անտիտավրոս լեռնահամակարգում, Սառան գետի ավազանում։ Այստեղ հայտնաբերվել են մետաղի հանքավայրեր։


== Ծանոթագրություններ ==
Բուրդիան

Բուրդիան  (վրաց.՝ ბურდიანი), գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 740 մետր է։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 32 մարդ։


== Ծանոթագրություններ ==
Չամանբայան

Չամանբայան, գյուղ Արևմտյան Հայաստանում, Վանի վիլայեթի Շամդինանի գավառակում։ Մտնում էր Խարդին գյուղամբի մեջ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Խամուրի լեռնաշղթա

Խամուրի լեռներ, հրաբխային խոշոր լեռնազանգված Հայկական լեռնաշխարհի կենտրոնական մասում, Բյուրակն լեռնազանգվածից հարավ-արևելք։ Բարձրությունը 2924 մ է, ջրբաժան է Արածանու և նրա վտակ Խնուսի միջև։ Լանջերը զառիթափ են, մակերևույթը՝ բլրա-ալիքավոր, կան քարակարկառներ։ Կազմված է վերին պլիոցենի և անթրոպոգենի անդեզիտաբազալտային լավաներից։
Գավազան (եկեղեցի)

Անվան այլ կիրառումների համար տե՛ս՝ Գավազան (այլ կիրառումներ)Գավազանը եկեղեցական ըմբռնմամբ՝ հոգևոր աստիճանի կամ պաշտոնի հայտարարական իշխանության նշանակություն ունի։ Արքայական Գավազան կոչվում է նաև մական, հովվականը՝ ասա, սովորականը՝ ցուպ։ Գավազանի վարդապետին կամ ծայրագույն վարդապետին շնորհում է եպիսկոպոսը՝ ձեռնադրությամբ, Ձեռնադրության Մաշտոցի համաձայն։ Գավազանի մասին, որպես խորհրդավոր ուժակրի, ակնարկվում է դեռևս Ծննդոց գրքում, նահապետներից Հակոբը ջրի գռների մեջ խնկենու, ընկուզենու և սոսու կեղևահան Գավազաններ է դրել, որպեսզի բեղմնավորվող մաքիները, այդ ջրից խմելով, խայտաճամուկ գառներ ծնեն։ Ելք գրքում Մովսեսի Գավազանը օժտվել է աստվածային իշխանությամբ և հրաշագործությամբ։ Այն վիշապ դառնալով՝ կուլ է տալիս քրմերի վիշապներին, բացում Կարմիր ծովը և կատարում այլ հրաշքներ։

Թվոցում Ահարոնի Գավազանը, դրվելով Վկայության խորանում, ծաղկել է, հետագայում այն, ի թիվս այլ սրբությունների, դրվել է Ուխտի տապանակի մեջ։ Ավելի ուշ, եկեղեցու պաշտոնյաներին տրված Գավազաներն ունեցել են օձի գլուխև զարդարվել (ծաղկվել)՝ ի հիշատակ և ի նմանություն անապատում Մովսեսի բարձրացրած բուժիչ պղնձե օձի և Ահարոնի ծաղկած Գավազանի՝ խորհրդանշելով պատժիչ կամ փրկարար ուժ, զորություն, իմաստություն, հավիտենություն են։ Գավազանով հրեաները զատել են Տիրոջը նվիրաբերված տասանորդի անասունները։ Մինչև 12-րդ դարը հայոց եկեղեցիներում վարդապետներն ու եպիսկոպոսները կրել են վարդապետական երկգլխանի օձագլուխ Գավազաններ։ 1184 թվականին Լուկիոս III պապը Գրիգոր Դ Տղա (1173– 1193 թվականներ) կաթողիկոսին նվիրել է կաթողիկոսական պատարագչի լրիվ զգեստ՝ կորագլուխ Գ-ով հանդերձ։ Այն Կաթոլիկ եկեղեցում օգտագործել են պապերը, կար Գավազան դինալները և եպիսկոպոսները։ 12-րդ դարի վերջին, փաստորեն, հայ եպիսկոպոսները գործածական են դարձրել նաև նման Գավազանները։ Հայ եկեղեցում ընդունված են երկու կարգի Գավազաններներ՝

վարդապետական,
եպիսկոպոսական կամ հովվական։Հովվականը՝ կրում են կաթողիկոսները, պատրիարքները և հոգևոր առաջնորդները, ընդ որում, առաջնորդները այս կրելու իրավունք ունեն միայն իրենց թեմերի սահմաններում։
Գավազանները լինում են փայտե, մետաղե, ոսկրե, երբեմն՝ բյուրեղապակե։ Ի տարբերություն մյուս Գավազանների, այս ազնիվ փայտից է, մոտ 10–12 սանտիմետրանոց ոսկե կամ արծաթե գլխիկով։
Ալեքսեևկա (գյուղ, Վարնենսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка), գյուղ Ռուսաստանի Չելյաբինսկի մարզի Վարնենսկի շրջանի կազմում։
Բնակչությունը 2004 թվականին գրանցված տվյալներով կազմում էր 1165 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավետյաց երկիր (ֆիլմ)

«Ավետյաց երկիր» (ֆր.՝ Terre promise), 2004 թվականին ռեժիսոր Ամոս Գիտայի նկարահանած ֆիլմը։
2014 թվականին ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում։


== Սյուժե ==
«Ավետյաց երկիր» ֆիլմը պատմում է մի խումբ երիտասարդ էստոնուհիների մասին, որոնց մաքսանենգ ճանապարհով Եգիպտոսից Իսրայել են տանում որպես մարմնավաճառներ աճուրդում վաճառելու համար. պատմում է, թե ինչպես հերոսուհիներից մեկը պատահական կերպով կարողանում է վերգտնել իր ազատությունը։
Ֆիլմն սկսվում և ավարտվում է գիշերային մութ տեսարանով. անապատային աբստրակտ տեսարաններ, լուսնի լույսով ողողված արաբ բեդվինների ուխտերի քարավաններ, փշալարերով սահման, մյուս կողմում՝ երիտասարդ կանայք։ Նրանց խոստացված երկիրն ամենևին էլ այն չէ, ինչ իրենք են պատկերացնում, այլ հակառակը՝ կողտոտ, անհայտ մի վայր, որտեղ նրանք տեղաշարժվում են ինչպես կաթնասունների հոտերը, վիրավորվում է իրենց արժանապատվությունը։


== Դերեր ==
Ռոզ՝ Ռոզամունդ Փայք
Դայանա՝ Դայանա Բեսպեչնի
Հաննա՝ Հաննա Շիգուլա
Ան՝ Ան Պարիլո
Յուսուֆ՝ Յուսուֆ Աբու Վարդա
Հեզի՝ Ամոս Լավե


== Մրցանակներ ==
«Ապագայի կինո» մրցանակ, «Խաղաղության կինո» մրցանակ, Վենետիկի միջազգային կինոփառատոն, Իտալիա, 2004


== Ծանոթագրություններ ==


== Արտաքին հղումներ ==
Ֆիլմը imdb.com կայքում
Terre promise
Ալմալըխ

Ալմալըխ, գյուղ Արևելյան Հայաստանում, Երևանի նահանգի Սուրմալուի գավառում։ Գտնվում էր Դարաքենդ-Փարչենի ոստիկանական շրջանում՝ Օղրուջա (Թոնդուրեկ) գետի հովտում։
XX դարի սկզբին ուներ 205 բնակիչ։ Բնակիչների մեծամասնությունը անասնապահ թուրքեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Սերեդովկա (գյուղ, Վոլչանսկի շրջան)

Սերեդովկա (ուկրաիներեն՝ Середівка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1861 թվականին։
2001 թվականի տվյալներով Սերեդովկա գյուղում բնակվում էր 101 մարդ։ Բնակավայրը զբաղեցնում է 0,5 կմ² տարածք։ Բնակչության խտությունը կազմում էր 202 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զալկովո (գյուղ, Մոնաստիրշչինսկի շրջան)

Զալկովո (ռուս.՝ Зальково), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7735) Սկորզելի

(7735) Սկորզելի (անգլ.՝ Scorzelli), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 31-ին Շելտ Բասի կողմից Պալոմարում։
Միջին հեռավորությունը Արեգակից կազմում է 2,758067 ա. մ., առավելագույնը մոտենում է 2,3056 ա. մ. հեռավորության վրա և հեռանում 3,2105 ա. մ.։ Արեգակի շուրջ մեկ ամբողջական պտույտ է կատարում 1673,04 երկրային օրվա ընթացքում, իր ուղեծրով շարժվելով միջինում 0,215177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,26° անկյուն։
Սկորզելի աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7735) Սկորզելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Arcade (երգ)

«Arcade» (արքեյդ, արկադային), անգլերեն երգ, որը ներկայացվել է հոլանդացի երգիչ Դունկան Լոուրենսի կողմից։ Երգը գրված էր 2019 թվականին Իսրայելի Թել Ավիվ քաղաքում անցկացվող Եվրատեսիլ երգի մրցույթի համար, որտեղ Նիդերլանդները գրավել է առաջին պատվավոր հորիզոնականը։ Երգը հնարավոր է եղել թվային տարբերակով ներբեռնել 2019 թվականի մարտի 7-ից։
Երգը գրել են Դունկան Լոուրենսը, Ջոյլ Շոուն, Ուոթեր Հարդին և Վիլ Նոքսը։
Ստեղծագործության վերնագիրը վկայակոչում է արկադային խաղը, ինչպես օրինակ երգի տողերից մեկում նշվում է. «Փոքր քաղաքի տղան մեծ արկադային խաղում, ես կապվել եմ այս տանուլ տված խաղին»։


== Ետին պլան ==
 
Հարցազրույցներից մեկի ժամանակ, երբ Դունկանին հարցրել են երգի մասին, նա պատասխանել է․ «Ռոք ակադեմիայում իմ սովորելու տարիներին ես հասկացա՝ ինչպես լսարանին դիմել, հաղորդակից լինել նրան՝ առանց կորցնելու սեփական պատմությունը։ Ես փորձեցի գտնել պատմություններ, որոնք փոխեցին ինձ և ինձ վրա մեծ ազդեցություն թողեցին։ Ես այս ոգեշնչումը գտա մի սիրահարվածի պատմությունից, որին լքել էին վաղուց։ Երգը կոչվում է արկադային խաղ։ Նոտաները, մեղեդին և խոսքերն ինձնից, իմ սրտից են բխում։ Ջոուլ Շոուի և Ուոթեր Հարդիի օգնությամբ մենք ստեղծեցինք համապարփակ մի պատմություն՝ «Arcade»-ը։ Երգը պատմություն է կյանքում միշտ սերը փնտրելու մասին։ Դա այն հույսի մասին է, որը քեզ կարող է ստիպել հասնել նրան, ինչն անհասանելի էր թվում։ Ես մինչ այս երգը բազմաթիվ այլ ստեղծագործություններ եմ ունեցել, բայց սա ստիպում էր հոգով ու սրտով ապրել ամեն ինչ, և, կարելի էր ասել, դա այն փնտրտուքն էր, ինչով ես կարող էի գրավել մարդկանց սրտերը»։


== Եվրատեսիլ 2019 երգի մրցույթ ==
Դունկան Լոուրենսի՝ հոլանդական ժյուրիի կողմից հավանության արժանանալուց հետո, երգն ընտրվեց Նիդեռլանդները Եվրատեսիլ 2019 երգի մրցույթում ներկայացնելու համար։
2019 թվականի հունվարի 28-ին հատուկ տեղաբաշխման կենտրոնները հայտարարեցին, որ կիսաեզրափակիչը տեղի է ունենալու երկու շրջանով՝ առաջին և երկրորդ։ Նիդեռլանդները պետք է ներկայանար 2019 թվականիի մայիսի 16-ին՝ երկրորդ կիսաեզրափակչի երկրորդ կեսի ժամանակ։
Բոլոր մասնակից երկրների երգերը լսելուց հետո կիսաեզրափակչի ընթացակարգը որոշվեց մրցույթի ղեկավարության կողմից։ Քվեարկությունը հիմնված էր ժյուրիի և հեռուստադիտողների ձայների վրա։ Նիդեռլանդները ներկայացավ 16-րդ համարի ներքո և, հաղթահարելով կիսաեզրափակիչը, անցավ եզրափակիչ փուլ։ Եզրափակչում, 44 տարվա դադարից հետո, Նիդեռլանդները հաղթեց 492 միավորով։


== Երգ ==


== Ծանոթագրություններ ==


== Արտաքին հղումներ ==
Arcade ՅուԹյուբում
Կրակե բարբուս

Կրակե բարբուս  (լատ.՝ Pethia conchonius), ճառագայթալողակ ձկների տեսակ Ծածանաձկների ընտանիքից։ Առաջին անգամ նկարագրվել է ֆրենսիս Բյուկենեն Համելտոնի կողմից 1822 թվականին։


== Արեալ ==
Բնակվում է Բանգլադեշի, Հյուսիս-արևելյան Հնդկաստանի ջրերում, հարավարևելյան Ասիայի որոշ շրջաններում։ Նախընտրում է չհոսող ջուր։


== Նկարագրություն ==
Մարմինը օվալաձև է, կողքերից հարթ է։ Բեղիկներ չունի։ Երկարությունը ակվարիումում մինչև 5 սմ է, բնության մեջ - մինչև 8 սմ։
Սեռական դիմորֆիզմը վառ արտահայտված է. էգը բաց դեղնականաչ կամ դեղնավուն գույնի է, արուն ունի ուժեղ կրակե գույն (ինչի պատճառով էլ ստացել է իր անվանումը), գռգռված վիճակում կրակե գույնը ուժեղանում է։ Արուի մոտ պոչի հիմնային մասում կա սև հետք։ Ձվադրման պատրաստ էգը ուժեղ գիրանում է։


== Պահպանումը և բազմացումը ==
Կրակե բարբուսները նախընտրում են 18-25 °C ջերմաստիճանով ջուր, 4-18° կոշտությամբ, 6,5-7,5 ակտիվ ռեակցիայով (չեզոքին մոտ)։ Եթե պլանավորվում է բազմացում,ապա խորհուրդ է տրվում պահպանել ցածր ջերմաստիճանի պայմաններում։
Կրակե բարբուսին պետք է կերակրել կենդանի կերով - մոծակի թրթուրներով, ջրալվեր , և այլն։ Սակայն նորմալ է տանում կերակրումը չոր որակյալ կերերով։ Լրացուցիչ կերպով կարիք ունի բուսական կերի, որը կարող է հանդիսանալ սալաթի տերևներ,կաթնուկ։
Բազմացումը բարդ չէ։ Մի քանի օրվա ընթացքում սննդակարգը մեծանում է կենդանի կերերի հաշվին, ակվարիումում ջրի ջերմաստիճանը բարձրանում է 1-2 աստիճանով։ Հնարավոր է, բայց պարտադիր չէ արուների և էգերի առանձին պահպանումը այդ շրջանում։ Երբ էգի որովայնը լցված է ձկնկիթներով, նրան երկու արուների հետ տեղափոխում են առանձին ձուղբածության ակվարիում 10-15 լիտր ծավալով։ Հատակը ծածկում են զատման ցանցով, որպեսզի կանխեն արտադրողների կողմից ձկնկիթների ուտելը։ Հատակում պարտադիր են կանաչ բույսերը։ Ձվադրումը կատարվում է առավոտյան։ Արտադրողներին սպանում են։ Ձկնկիթը ինկուբացվում է 1,5-2 օր, թրթուրները լողում են 3-4 օրից։ Սեռահասուն առնում են 6-8 ամսից։


== Ծանոթագրություններ ==
Պահպանողականությունը Թուրքիայում

Պահպանողականությունը Թուրքիայում (թուրքերեն՝ Muhafazakârlık), ազգային ուղղվածություն ունեցող պահպանողականություն է, որն արտացոլվում է երկրի քաղաքական շատ կուսակցությունների, մասնավորապես իշխող «Արդարություն և զարգացում» կուսակցության օրակարգերում, որն իր գերիշխող գաղափարախոսությունը բնութագրում է որպես պահպանողական ժողովրդավարություն։ Թուրքական պահպանողականության տարրերն արտացոլվում են նաև աջ քաղաքական սպեկտրի կուսակցությունների մեծ մասում, այդ թվում՝ «Ազգայնական շարժման» կուսակցությունում։ Թուրքիայում թուրքական պահպանողականությունը հաճախ անվանում են Türk tipi muhafazakârlık (թուրքական ոճի պահպանողականություն)։
Թուրքական պահպանողականությունը տարբերվում է այլ երկրներում պահպանողականությունից նրանով, որ այն հիմնականում հակասում է կայացած պետական կառուցվածքին՝ ձգտելով քննադատել Թուրքիայի Հանրապետության հիմնարար սկզբունքները, մինչդեռ պահպանողականության ձևերի մեծ մասը հակված է աջակցել պետության հիմնական հաստատված արժեքներին։ Իդեալները, որոնք հիմնականում հակադրվում են պահպանողականներին, ինչպիսիք են աշխարհիկությունը, պետականությունը, պոպուլիզմը և սոցիալական պետության գոյությունը, ամրագրված են Թուրքիայի սահմանադրության մեջ։ Թուրքական պահպանողականությունը հիմնականում մրցում է քեմալիզմի հետ, որը Թուրքիայի հիմնադիր նախագահ Մուստաֆա Քեմալ Աթաթուրքի գաղափարախոսությունն է, ով ձեռնարկել է շատ սոցիալական բարեփոխումներ։ Սակայն քեմալիզմը որոշ հետազոտողների կողմից նկարագրվել է նաև որպես պահպանողական ազգայնականության ձև, քանի որ այն պաշտպանում է թուրքական պետության կայացած ավանդույթները։
Թուրքիայում պահպանողականության վրա սովորաբար մեծապես ազդում է քաղաքական իսլամը՝ իր պահպանողական արժեքներով, որոնք բխում են տեղական սովորույթներից, գյուղական ավանդույթներից։ Հետևաբար, թուրքական պահպանողականությունը հակված է լինել ավելի պահպանողական, կրոնական և ուժեղ կենտրոնացված ղեկավարության օգտին, այդ իսկ պատճառով քննադատողները հաճախ դա բնութագրում են որպես ավտորիտար։ Թուրք պահպանողականները նույնպես հակված են ավելի մեծ հավանություն ցուցաբերել օսմանյան մշակույթը վերադարձնելու հարցում, ի տարբերություն արևմուտքում հիմնված մշակույթի և հանրապետության դարաշրջանից եկող արժեքների։
Վերջին ուսումնասիրությունները ցույց են տվել, որ Թուրքիայում պահպանողականությունը մեծ աջակցություն է վայելում հիմնականում Անատոլիայի կենտրոնում և գյուղում, որտեղ խստորեն պահպանվում են գյուղի և տեղական սովորույթները։ 2012 թվականին թուրքերի միայն 8.6 %-ն է իրեն բնութագրել որպես «ամբողջովին ոչ պահպանողական», իսկ 2006 թվականին` 12.6%-ը։ Քադիր Հասի համալսարանի անցկացրած հետազոտությունը ցույց է տվել, որ թուրքերի 39,2 %-ն  իրեն պահպանողական է անվանել 2013 թվականին։ 2015 թվականին այս թիվը նվազել է մինչև 20,7 %։


== Ծանոթագրություններ ==
Դեստինի Չուկունիերե

Դեստինի Չուկունիերե (անգլ.՝ Destiny Chukunyere, օգոստոսի 29, 2002(2002-08-29), Բիրկիրկարա, Մալթա), մալթացի երգչուհի, Մանկական Եվրատեսիլ 2015 երգի մրցույթի հաղթող։


== Կենսագրություն ==
Դեստինին ծնվել է 2002 թվականի հունվարի 19-ին Մալթայի Բիրկիրկարա քաղաքում։ Նա համարվում է Նիգերիայի հայտնի ֆուտբոլիստ Նդուբիսի Չուկուներեի աղջիկը։
Դեստինին սկսել է երգել 9 տարեկանից։ Մինչև Մանկական Եվրատեսիլ 2015 երգի մրցույթի ընդունումը նա նաև մասնակցել է մի շարք մրցույթների։


== Մանակական Եվրատեսիլ երգի մրցույթ 2015 ==

2015 թվականի հուլիսի 11-ին Դեստինին հաղթում է Մալթայում կայացող նախընտարական փուլում և ստանում է իրավունք Մանկական Եվրատեսիլ 2015 երգի մրցույթում ներկայացնեել Մալթան, որը անցկացվելու էր Բուլղարիայի Սոֆիա քաղաքում։ 2015 թվականի նոյեմբերի 21-ին անցկացվել է Մանկական Եվրատեսիլ երգի մրցույթի եզրափակիչ փուլը։ Դեստինին ներկայացել է 15-րդ համարի ներքո «Not My Soul» երգով։ Նա 8 անգամ ստացել է ամենաբարձր՝ 12 միավորները 7 երկրներից և ժյուրիից։ Ընդհանուր հաշվով նա հավաքել է 185 միավոր և դարձել Մանկական Եվրատեսիլ երգի մրցույթի հաղթող։


== Ծանոթագրություններ ==


== Արտաքին հղումներ ==
Ficha en junioreurovision.tv (անգլերեն)
"Not My Soul" (YouTube)
Actuación en la gran final Մանկական եվրատեսիլ երգի մրցույթ 2015 (YouTube)
Աստերոիդների ցանկ (87801-87900)

Աստերոիդների ցանկ (87701-87800)  • Աստերոիդների ցանկ  • Աստերոիդների ցանկ (87901-88000)
 Աստերոիդների ցանկ (87701-87800)  • Աստերոիդների ցանկ  • Աստերոիդների ցանկ (87901-88000)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
(15810) 1994 JR1

(15810) 1994 JR1, աստերոիդ աստերոիդների հիմնական գոտում։ Այս երկնաքարը հայտնաբերվել է 1994 թվականի մայիսի 12-ին Լա Պալմանյան աստղադիտարանում Միքաել Իրվինի և Աննա Զիտկովի կողմից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(15810) 1994 JR1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
FLAC

FLAC (անգլ.՝ Free Lossless Audio Codec)- հանրահայտ ազատ կոդեկ, նախատեսված է ձայնային նիշքերի առանց կորստի սեղմման համար։
Ի տարբերություն սեղմումը կորստով ապահովող (MP3, AAC, WMA, Ogg Vorbis) ձայնային կոդեկների, FLAC-ը՝ ինչպես ցանկացած այլ lossless-կոդեկ, ձայնային հոսքից ոչ մի տեղեկություն չի հեռացնում և հարմար է ինչպես բարձրորակ ձայնավերարտադրող սարքավորմամբ երաժշտություն լսելու, այնպես էլ ձայնային հավաքածուի արխիվացման համար։
Այսօր բազմաթիվ դյուրատար աուդիոնվագարկիչների և մասնագիտացված ձայնային համակարգերի ձայնային հավելվածներ ընդունում են FLAC ֆորմատը։ Այն ունի մեծ թվով բազմապիսի սարքային իրացումներ։


== Տեղեկություններ ֆորմատի մասին ==


=== Ձայնային հոսք ===
Հոսքի հիմնական մասեր են հանդիսանում.

Չորս բայթ «fLaC»-ից կազմված տողը
STREAMINFO մետատվյալների բլոկը
Մետատվյալների այլ ոչ պարտադիր բլոկները
Ձայնային շրջանակները։Առաջին չորս բայթերը նույնականացնում են FLAC հոսքը։ Դրանց հաջորդող մետատվյալները պարունակում են հոսքի մասին տվյալներ, այնուհետև գալիս են սեղմված ձայնային տվյալները։


=== Մետատվյալներ ===
2010 թվականի մարտի 10-ի դրությամբ libflac-1.2.1 -ում որոշված են բլոկների հետևյալ տիպերը.
treamInfo, Padding, Application, SeekTable, VorbisComment, CueSheet, Picture, Unknown։Մետատվյալների բլոկները կարող են լինել ցանկացած չափի, դժվարություն չի ներկայացնում նոր բլոկների ավելացումը։ Մետատվյալների անհայտ բլոկները վերծանիչը (դեկոդեր) բաց է թողնում։
STREAMINFO բլոկը պարտադիր է։ Նրանում պարունակվում են տվյալներ, որոնք թույլատրում են վերծանիչին կարգավորել բուֆերը, դիսկրետավորման հաճախությունը, խողովակների քանակը, նմուշում բիթերի քանակը, և նմուշների քանակը։ Բլոկում գրանցվում է նաև MD5 չսեղմված ձայանային տվյալների ստորագրությունը։ Դա օգտակար է փոխանցումից հետո ամբողջ հոսքի ստուգման համար։
Մյուս բլոկները նախատեսված են տեղի պահեստավորման, որոնման կետերի աղյուսակների պահպանման, թեգերի, աուդիոսկավառակների գծանշման, ինչպես նաև կոնկրետ հավելվածների համար։ PADDING բլոկների կամ որոնման կետերի ավելացման համար գործողությունները բերված են ներքևում։ FLAC-ը որոնման կետերի անհրաժեշտություն չունի, սակայն դրանք թույլատրում են նշանակալիորեն մեծացնել մուտքի արագությունը, ինչպես նաև, կարող են օգտագործվել ձայնային խմբագրիչներում նշաների դասավորման համար։
Ստանդարտ բլոկների ճշգրիտ նկարագրությունը կարելի է գտնել ֆորմատի կայքում հասանելի libflac գրադարանի format.h նիշքում։


== Ծանոթագրություններ ==
Դեպորտիվո Լա Կորունյա

Դեպորտիվո Լա Կորունյա (իսպ.՝ Real Club Deportivo de la Coruña), պրոֆեսիոնալ ֆուտբոլային ակումբ, որը հանդես է գալիս իսպանական Լա Լիգայում։ Այն ստեղծվել է 1906 թվականին Իսպանիայի Լա Կորունյա քաղաքում։
Դեպորտիվոն իսպանական իններորդ ակումբն է, որը հաղթել է Իսպանիայի Լա Լիգայում (ամբողջ պատմության ընթացքում այնտեղ խաղացած 60 թիմերից)։ Բացի այդ թիմը նվաճել է երկու Արքայական Գավաթ և երեք Իսպանիայի Սուպերգավաթ։ Թիմի ամենալավ ցուցանիշը եվրոպական մրցասպարեզում եղել է 2003-2004 թվականների Չեմպիոնների Լիգայի խաղարկության կիսաեզրափակիչը։


== Նվաճումներ ==


=== Ազգային ===
Իսպանիայի առաջնությունՀաղթող (1). 1999–00Իսպանիայի գավաթՀաղթող (2). 1994–95, 2001–02Իսպանիայի սուպերգավաթՀաղթող (3). 1995, 2000, 2002Սեգունդա ԴիվիզիոնՀաղթող (5). 1961–62, 1963–64, 1965–66, 1967–68, 2011–12


=== Միջազգային ===
ՈՒԵՖԱ Ինտերտոտո գավաթՀաղթող (1). 2008
Երկրորդ տեղ (1). 2005


== Ներկա կազմ ==
2017 թվականի օգոստոսի 31-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Դեպորտիվո Լա Կորունյայի պաշտոնական կայքէջը (իսպ.)
Իվան Կոտլյարևսկի

Իվան Պետրովիչ Կոտլյարևսկի (օգոստոսի 29 (սեպտեմբերի 9), 1769, Պոլտավա, Poltava Regiment, Little Russia, Ռուսական կայսրություն - հոկտեմբերի 29 (նոյեմբերի 10), 1838, Պոլտավա, Պոլտավայի նահանգ, Ռուսական կայսրություն), ուկրաինացի գրող, մշակութային-հասարակական գործիչ։ Կարևոր դեր է խաղացել ուկրաինական նոր գրականության ձևավորման ու գրական լեզվի զարգացման գործում։
1818 թվականից կապված է եղել դեկաբրիստական շրջանների հետ։
1798 թվականին լույս է տեսել Կոտլյարևսկու «Էնեական» (մաս 1-3) պոեմը, որը մի նոր փուլ է ուկրաինական նոր գրականության պատմության մեջ։
«Էնեական»-ի լրիվ տեքստը (մաս 1-6, 1842 թվական) դարձավ 18-19-րդ դարերի սկզբի ուկրաինական ժողովրդական կյանքի յուրօրինակ հանրագիտարանը։ Մեծ է Կոտլյարևսկու «Նատալկա-Պոլտավկա» և «Կախարդ զինվորը» պիեսների (բեմադրվել են 1819 թվականին) դերը ուկրաինական դրամատուրգիայի զարգացման մեջ։


== Ծանոթագրություններ ==


== Գրականություն ==
Волинський П. К. Іван Котляревський։ Життя і творчість. — 3. вид., доп. і перероб. — К.։ Дніпро, 1969. — 270 с.
Іван Котляревський. Бібліографічний покажчик. 1798—1968 / М. О. Мороз (уклад.).— К., 1969. — 287 с.
Котляревський І.П. Повне зібрання творів. — К.։ Наук. думка, 1969. — 510 с.
Малий словник історії України / В. А. Смолій (ред.). — К.։ Либідь, 1997. — 464 с.
Хропко П. П. Іван Котляревський. Біографічний нарис. — К.։ Дніпро, 1969. — 102 с.
135


== Դեպքեր ==


== Ծնունդներ ==


== Մահեր ==
135 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 135 թվականն է, 
II դարի 35-րդ տարին։
Քլիվ Բարրի Մոլեր

Քլիվ Բարրի Մոլեր (անգլ.՝ Cleve Barry Moler, օգոստոսի 17, 1939(1939-08-17), Սոլթ Լեյք Սիթի, ԱՄՆ), ամերիկացի մաթեմատիկոս և համակարգչային ծրագրավորող` մասնագիտացված թվային վերլուծության մեջ։ 1970-ականների կեսերին նա ստեղծեց Լինփաք, էիսփաք և Ֆորթրան գրադարանները։ Նա հայտնագործեց Մաթլաբը՝ ծրագրավորման լեզու՝ տալով Նոր Մեխիկոյի Համալսարանի իր ուսանողներին հեշտ մուտք դեպի այս գրադարաններ առանց Ֆորթրան օգտագործելու։ 1984–ին նա Ջեք Լիթլի հետ հիմնադրեց ՄաթՎորքսը՝ շահութաբեր դարձնելու համար այս ծրագիրը։


== Կենսագրություն ==
Նա ստացել էր իր բակալավրի աստիճանը Կալիֆորնիայի Տեխնոլոգիայի Ինստիտուտում 1961–ին, և փիլիսոփայության դոկտորի աստիճան Ստենֆորդի համալսարանում, երկուսն էլ մաթեմատիկայից։ Նա աշխատել է Չարլզ Լոուսոնի համար ռեակտիվ շարժիչների լաբորատորիայում 1961 և 1962 թվականներին։ Նա գրեթե 20 տարի մաթեմատիկայի և համակարգչային գիտության պրոֆեսոր էր Միչիգանի, Ստենֆորդի և Նոր Մեխիկոյի համալսարաններում։ Նախքան 1989-ին լրիվ դրույքով ՄաթՎորքսին միանալը՝ նա նաև աշխատեց Ինթել Հայփըրքյուբում, որտեղ նա ստեղծեց Ջերմ Համակարգչի Կազմակերպություն տերմինը։ Նա նաև թվային մեթոդների չորս դասագրքերի համահեղինակ է և հաշվողական մեքենաների ասոցիացիայի անդամ։ Նա եղել է Արդյունաբերական և Կիրառական մաթեմատիկայի կազմակերության նախագահ 2007-2008թթ։ Նա ընտրվել է Ինժեներիայի Ազգային Ակադեմիա 1997 թվականի փետրվարի 14-ին։ Նա ստացել է պատվավոր կոչում Շվեդիայի Լինկոպինգ համալսարանից։ Նա ստացել է Վաթերլոյի համալսարանի մաթեմատիկայի դոկտորի պատվավոր աստիճան 2001 թվականի հունիսի 16-ին։ 2004 թ.-ի ապրիլի 30-ին Դանիայի տեխնիկական համալսարանում նշանակվեց Պատվավոր Դոկտոր։ 2012 թ.-ի ապրիլին IEEE Համակարգչային Ընկերությունը անվանակոչեց Քլիվ «Համակարգչային ռահվիրա 2012» մրցանակի ստացողին։ 2014-ի փետրվարին IEEE- ն անվանակոչեց Քլիվ «IEEE Ջոն վոն Նյուման մեդալ 2014»-ի ստացողին։ 2017-ի ապրիլին նա նշանակվեց Համակարգչային Պատմության Թանգարանի անդամ։


== Ծանոթագրություններ ==


== Արտաքին հղումներ ==
MathWorks biography of Moler
Cleve Moler, Oral history interview by Thomas Haigh, 8 and 9 March, 2004, Santa Barbara, California. Society for Industrial and Applied Mathematics, Philadelphia, PA Lengthy interview transcript covering Moler's entire career. Full text available online.
Invincible (այլ կիրառումներ)

Invincible, կարող է վերաբերել՝

Invincible - անգլիական Մյուզ ալտերնատիվ ռոք-խմբի սինգլն է իրենց չորրորդ՝ Black Holes and Revelations ալբոմից
Invincible - ամերիկյան երգիչ, երգահան Մայքլ Ջեքսոնի վերջին ստուդիական ալբոմն է, որը թողարկվել է նրա կենդանության օրոք
Ուլիկ-Ելգա

Ուլիկ-Ելգա (ռուս.՝ Улик-Елга, բաշկիրերեն՝ Үлекйылға), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալլակսկայա Սուևա

Ալլակսկայա Սուևա (ռուս.՝ Аллакская Суева), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ գետի ձախ ափով՝ 3175 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010200512115200003957
Հիդրոլոգիական ուսումնասիրությունների կոդը - 115200395
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կալտաևո (գյուղ, Կրասնոկամսկի շրջան)

Անվան այլ կիրառումների համար տե՛ս՝ ԿալտաևոԿալտաևո (ռուս.՝ Калтаево, բաշկիրերեն՝ Ҡалтай), գյուղ Ռուսաստանի, Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 120 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժաքլին Վուդ

Ժաքլին Վուդ (ապրիլի 17, 1987(1987-04-17), Ուինսոր, Օնտարիո), կանադական հեռուստատեսային դերասանուհի, որը հայտնի է «Համարձակ և գեղեցիկ» սերիալում խաղացած դերով (2008-2013, 2015-2016)։ Սերիալում իր դերի համար 2012 և 2013 թվականներին առաջադրվել է «Էմմի» ցերեկային մրցանակի։


== Կյանք ու կարիերա ==
Ժաքլին Մաքիննես Վուդը ծնվել է Կանադայում՝ Օնտարիո նահանգի Ուինդսոր քաղաքում։ Ունի ֆրանսիական, հնդկական, շոտլանդական և բրազիլական արմատներ։ NHL-ի նախկին խաղացող Բոբ Պրոբերտի խորթ քույրն է։
2006 թվականին էպիզոդիկ դերով առաջնաելույթ է ունեցել «Փախստականներ» սերիալում։ 2008-2013 և 2015-2016 թվականներին նկարահանվել է «Համարձակ և գեղեցիկ» սերիալում։ 2011 թվականին նկարահանվել է «Նշանակման կետ 5» ֆիլմում, ինչպես նաև ֆոտոսեսիա է արել «Maxim» ամսագրի համար։ Վուդը դիջեյ է և հանդես է գալիս DJ JacquiMac անվամբ։ Նա նաև մոլեռանդ մոտոցիկլիստ է, վարում է սեփական Ducati 848-ը։
2013 թվականին Վուդը իր կարիերայի առաջին գլխավոր դերն է խաղացել կանացի Lifetime կաբելային ալիքի « Նրա ամուսնու դավաճանությունը» ֆիլմում։
2014 թվականին նկարահանվել է «Ցասման կառավարում» և «Կասլ» սերիալների էպիզոդներում։ 2015 թվականին նկարահանվել է «19-2» և «Հարավային լողափ» սերիալներում։
2018 թվականի հուլիսից Մաքիննես Վուդը ամուսնացել է Էլան Ռասպոլիի հետ, որից ունի որդի՝ Ռեյզ Հարլեն Ռասպոլի (ծնվել է 2019 մարտի 4)։


== Ֆիլմագրություն ==


== Ծանոթագրություններ ==
Դե Յանգի թանգարան

Դե Յանգի թանգարան (անգլ.՝ De Young Museum, կոչվում է նաև Young Memorial Museum և M.H. De Young Memorial Museum), գեղարվեստի թանգարան ԱՄՆ-ի Կալիֆոռնիա նահանգի Սան Ֆրանցիսկո քաղաքում՝ «Ոսկե դարպասներ» զբոսայգում. եղել է Սան Ֆրանցիսկո քաղաքի կերպարվեստի թանգարանի համալիր կառույցի կազմում։ Կրում է հիմնադրի՝ Մայքլ դե Յանգի անունը։ 
Թանգարանի հավաքածուն ներառում է 17-րդ դարից մինչև 21-րդ դարի ստեղծագործություններ՝ արտասահմանյան ժամանակակից արվեստ, մանածագործվածք, տարազներ, Աֆրիկայից, խաղաղօվկիանոսյան  տարածաշրջանից, Հյուսիսային և Հարավային Ամերիկայից բերված ցուցադրանմուշներ։


== Պատմություն ==
Թանգարանը բացվել է 1895 թվականի մարտի 24-ին որպես Սան Ֆրանցիսկո քաղաքում անցկացվող «California Midwinter International Exposition» ցուցահանդեսի շարունակություն։ 1906 թվականի երկրաշարժի ժամանակ շենքը լուրջորեն վնասվել է, և  թանգարանը մեկուկես տարի փակվել է վերանորոգման համար։ Թանգարանի մշտական զարգացման պատճառով նոր տարածքների անհրաժեշտություն է առաջացել՝  բավարարելու այցելուների աճող հոսքը։ Մայքլ դե Յանգը արձագանքել է այդ տենդենցին և պլանավորել է նոր շենք, որն իր ենթադրությամբ պիտի գոյատևեր մինչև 20-րդ դարը։ 1915 թվականին Պանամա-Խաղաղօվկիանոսյան միջազգային ցուցահանդեսի ճարտարապետ-կոորդինատոր Louis Christian Mulgardt-ը շենքին տվել է  պլատերեսկո ոճի տեսք։ 
Թանգարանի նոր կառույցը ավարտվել է 1919 թվականին, և դե Յանգը այն հանձնել է քաղաքային այգուն։ 1921 թվականին դե Յանգը որոշ տարրեր է ավելացրել թանգարանի ճարտարապետությանը, և թանգարանն այդ տեսքով պահպանվել է մինչև 2001 թվականը։ Թանգարանը, որի ստեղծման գործում մեծ ջանքեր է ներդրել դե Յանգը, կոչվել է Մայքլ դե Յանգի հուշահամալիր։ 1920 թվականին և 1940 թվականին շենքը որոշ փոփոխությունների է ենթարկվել, այդ թվում և Խաղաղ օվկիանոսից փչող աղի օդի պատճառով։  
1989 թվականի Լոմա- Պրիետա երկրաշարժի պատճառով թանգարանի շենքը լուրջ վնասներ է կրել, և 2005 թվականին նոր շենք է կառուցվել։ Լողավազանի մոտ տեղադրված ծաղկամաններն ու սֆինքսները դե Յանգի հին շենքի մնացած միակ բնօրինակներն են։ Շենքի դիմացի արմավենիները նույնությամբ պահպանվել են։
2014 թվականից թանգարանի տնօրենը Քոլին Բեյլին է։


== Տես նաև ==
Գեղարվեստի պալատ (Սան Ֆրանցիսկո)
Սան Ֆրանցիսկոյի ժամանակակից արվեստի թանգարան


== Ծանոթագրություններ ==


== Արտաքին հղումներ ==
Официальный сайт (անգլ.)
МУЗЕЙ ДЕ ЯНГ Archived 2017-04-20 at the Wayback Machine.
Գալեևկա (գյուղ, Պոչինկովսկի շրջան)

Անվան այլ կիրառումների համար տե՛ս՝ ԳալեևկաԳալեևկա (ռուս.՝ Галеевка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 229 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեչետ (գետ)

Մեչետ (ռուս.՝ Мечеть), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Բիտյուգ գետի ձախ ափում՝ 53 կմ հեռավորության վրա։ Գետի երկարությունը 26 կմ է, ավազանի տարածքը 162 կմ2 է։ Մեչետի ակունքը գտնվում է հարավ-արևմուտք,Աննովկա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100912107000004269
Հիդրոլոգիական ուսումնասիրությունների կոդը - 107000426
Ավազանի կոդը - 05.01.01.009
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեղայականով ներկայանալ

Մեղայականով ներկայանալ, դատարանին, դատախազությանը, նախաքննության կամ հետաքննության մարմնին իր կատարած հանցագործության մասին քաղաքացու կամավոր հայտարարությունը (գրավոր կամ բանավոր)՝ մինչև որպես կասկածյալ ձերբակալվելը, կամ որպես մեղադրյալ հարցաքննվելը։
Հայտարարությունն ընդունող պաշտոնատար անձը ստուգում է ներկայացողի ինքնությունը հայտարարության մասին կազմում է արձանագրություն, որը ստորագրում են ներկայացողն ու արձանագրություն կազմողը։ Մեղայականով ներկայանալը կարող է դիտվել, որպես մեղքը մեղմացնող հանգամանք, եթե հայտարարությունը հավաստի է և կատարված հանցագործության մասին պատմվել է լրիվ։
Օրենքով նախատեսված դեպքերում մեղայականով ներկայանալը կարող է պատիժը մեղմացնող հանգամանք դիտվել կամ ազատել քրեական պատասխանատվությունից (օրինակ, առաջին անգամ ոչ մեծ ծանրության կամ միջին ծանրության հանցանք կատարելու դեպքում)։


== Ծանոթագրություններ ==
Զիվան Նախիջևանի

Զիվան Նախիջևանի (լատ.՝ Cephalaria nachiczevanica), ակքակազգիներին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Մինչև 60 սմ բարձրությամբ բազմամյա խոտաբույս է։ Ստորին ցողունային տերևները ամբողջական են, իսկ մնացածը՝ 1-2 զույգ եզրային մանր մասերով։ Ամբողջ բույսը խիտ ծածկված է խոզանման մազիկներով։ Ծաղիկները դժգույն դեղին են և հավաքված գլխիկանման ծաղկաբույլերում։


== Տարածվածություն ==
Հայաստանում հանդիպում է միայն Դարեղեգիսի ֆլորիստիկական շրջանում (Ջերմուկի շրջակայք)։ Հանդիպում է նաև Նախիջևանում։


== Էկոլոգիա ==
Աճում է ենթալպյան գոտում՝ ծովի մակարդակից մոտ 2200 մ բարձրության վրա, բարձրախոտում։ Ծաղկում է հուլիս-օգոստոս ամիսներին, պտղակալում՝ օգոստոս-սեպտեմբերին։


== Պահպանություն ==
Կրիտիկական վիճակում գտնվող տեսակ է։ Հարավային Անդրկովկասի էնդեմիկ է։ Ներկայումս հայտնի է ընդամենը մեկ պոպուլյացիա, որի տարածման և բնակության շրջանները 10  կմ²–ից պակաս է։ Տեսակին, կապված Ջերմուկի առողջարանի շրջակայքում աճելավայրերի պայմանների փոփոխության հետ, սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա։ CITES–ի և Բեռնի կոնվենցիաների հավելվածներում ընդգրկված չէ։
Պահպանության միջոցառումներ չեն իրականացվում։


== Ծանոթագրություններ ==
Ալիմգուլովո

Ալիմգուլովո (ռուս.՝ Алимгулово, բաշկիրերեն՝ Әлимғол), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 119 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովայա Գուտա (գյուղ, Մալինի շրջան)

Անվան այլ կիրառումների համար տե՛ս՝ Նովայա ԳուտաՆովայա Գուտա (ուկրաիներեն՝ Нова Гута), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1899 թվականին։
2001 թվականի տվյալներով Նովայա Գուտա գյուղում բնակվում էր 45 մարդ։ Բնակավայրը զբաղեցնում է 0,713 կմ² տարածք։ Բնակչության խտությունը կազմում էր 63,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլումբիացիներ

Կոլումբիացիներ (իսպ.՝ Colombianos), Կոլումբիայի հիմնական բնակչությունը (ավելի քան 21 միլիոն, 1971)։ Խոսում են իսպաներեն։ Կազմավորվել են երեք հիմնական էթնիկական տարրերից՝ հնդկացիներից, իսպանացիներից և սևամորթներից (XVII դարի վերջին Աֆրիկայից բերվել են իբրև ստրուկներ)։ Հետագայում միացել են Իտալիայից, Գերմանիայից և Եվրոպայի մյուս երկրներից ներգաղթածները։ Կոլումբիացիները մեծ մասամբ խառնածիններ են (սպիտակների և հնդկացիների խառնուրդ), մնացածները՝ կրեոլներ (իսպանական վերաբնակների հետնորդներ), մուլատներ (եվրոպոիդների և սևամորթների խառնուրդ), նեգրեր։ Բուն հնդկացիների քանակը 300-400 հազար է։ Հավատացյալները գլխավորապես կաթոլիկներ են։ Հիմնականում աշխատում են գյուղատնտեսության մեջ (մշակում և արտահանում են սուրճ, բանան, շաքարեղեգ, բամբակ, զբաղվում անասնապահությամբ), մասամբ՝ նավթի, ոսկու, պլատինի, սննդի և այլ ձեռնարկություններում։


== Ծանոթագրություններ ==
Պրուժինկի (գյուղ, Լիպեցկի շրջան)

Պրուժինկի (ռուս.՝ Пружинки), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապլյուտոֆոպիա

Ապլյուտոֆոպիա (լատ.՝ abluere - «մաքրել»), Ճշգրիտ ֆոպիա լոգանքի, լուացքի եւ մաքրման նկատմամբ։ Ապլյուտոֆոպիան, որպես կանոն, աւելի հաճախ կը հանդիպուի կանանց եւ երեխաներու մօտ, քան տղամարդոձ։
Ախտանշանները և բուժման ձեւերը նոյնն են, ինչպես եւ միւս յատուկ ֆոպիաներունները։


== Տես նաև ==
Ֆոբիաների ցանկ
Դյուրդա Լարեկիյ

Դյուրդա Լարեկիյ (ֆր.՝ Durdat-Larequille), համայնք Ֆրանսիայի Օվերն մարզի Ալյեի գավառի Մոնլյուսոն շրջանում։ Մտնում է Մարսիյյա ան Կոմբրայ կանտոնի կազմի մեջ։ 
Համայնքի INSEE կոդ՝ 03106։


== Բնակչություն ==
Համայնքի բնակչությունը 2008 թվականին կազմում էր 1252 մարդ։


== Տնտեսություն ==
2007 թվականի տվյալներով 793 աշխատունակ տարիքի մարդկանցից (15-64 տարեկան) 549-ը տնտեսապես ակտիվ էին, 244-ը անգործունակ (ակտիվության ցուցանիշը 69,2 %, 1999 թվականին եղել է՝ 67,1 %)։ 549 աշխատունակ բնակիչներից 494-ը աշխատում էին (261 տղամարդ և 233 կին), անաշխատանք էին 55-ը (23 տղամարդ և 32 կին)։ 244 անգործունակ մարդկանցից 74-ը աշակերտներ կամ ուսանողներ են, 100-ը թոշակառու, 70-ը անաշխատունակ էին այլ պատճառներով։


== Տեսարժան վայրեր ==
Մարսյալ եկեղեցի (XII դար)
Նոտր Դամ եկեղեցի (XIX դար)
Մալենտրե վայր, որտեղ, ըստ լեգենդի, դեպի դժոխք տանող դարպարսներն են գտնվում


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Դյուրդա Լարեկիյ» (ֆրանսերեն)։ Արխիվացված օրիգինալից 2012-10-08-ին։ Վերցված է 2012-7-3 
«Դյուրդա Լարեկիյ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Մի հավք զարկի ես մի օր

«Մի հավք զարկի ես մի օր» Հովհաննես Թումանյանի քառյակներից՝ գրված 1918 թվականի  փետրվարի 2-ին։


== Պատմություն ==
Թումանյանի ընտանիքի արխիվում պահվում է երկու ինքնագիր։ Ստեղծագործությունը 1918 թվականին առաջին անգամ տպագրվել է Թիֆլիսում լույս տեսնող «Ժողովրդի ձայն» թերթի  13-րդ համարում, այնուհետև  Թիֆլիսում հրատարակված Հովհաննես Թումանյանի «Քառյակներ» ժողովածուի 18-րդ էջում, Սուրխաթյանի «Գրական գոհարներ» քրեստոմատիայի 489-րդ էջում, Կոստանդնուպոլսում լույս տեսած «Բանաստեղծություններ» ժողովածուի 52-րդ էջում, ապա՝ Թումանյանի երկերի ժողովածուի առաջին հատորի 208-րդ էջում։ Ստեղծագործությունն արտատպվում է Կ․ Պոլսում լույս տեսած «Բանաստեղծություններ» ժողովածուից։


== Ծանոթագրություններ ==
Շատոնեֆ դը Վեռնու

Շատոնեֆ դը Վեռնու (ֆր.՝ Châteauneuf-de-Vernoux), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 194 մարդ, բնակչության խտությունը` 31.96 մարդ/կմ²։ Բնակավայրը զբաղեցնում է 6.07 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 95 կմ հարավ, Պրիվա քաղաքից` 21 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 127 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 35։ Ակտիվության ցուցանիշը կազմում է 72,4 %։ 92 աշխատունակ մարդկանցից աշխատել է 90 անձ (52 տղամարդ և 38 կին)։ Գործազուրկ են եղել 2 անձ (0 տղամարդ և 2 կին)։ 35 անաշխատունակներից 9-ը եղել են աշակերտներ կամ ուսանողներ, 16-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալանոս (Սպերի գավառ)

Անվան այլ կիրառումների համար տե՛ս՝ Ալանոս (այլ կիրառումներ)Ալանոս, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 69 կմ հյուսիս-արևմուտք՝ փոքրիկ գետակի ափին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քուրդաշահի խաչքար (Մայր Աթոռ)

Քուրդաշահի խաչքար, գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից վեցերորդը։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/14.1.7)։


== Տեղադրություն ==
Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից վեցերորդը։ Կանգնեցված է եղել Վայոց ձորի մարզի Վերնաշեն գյուղից մոտ 7 կմ հարավարևելյան հատվածում գտնվող Թանահատի վանքում։


== Խաչքարի նկարագրություն ==
Կանգնեցված է բազալտե պատվանդանին։  Աչքի է ընկնում քանդակային հորինվածքում խաղողի ողկույզների ու նռան պտուղների համադրությամբ, որն իր հիմքում ուներ երկուսից էլ գինի ստանալու ընդհանրական պատկերացումը։


== Վիմական արձանագրություն ==
Միատող վիմական արձանագրությունը երիզում է խաչքարը, ստորին մասում՝ 2 տող։


=== Արձանագրություն 1 ===
Խաչքարի քիվին 1 տող ելնդատառ վիմական արձանագրություն.

ՈԿԴ. (1215) ԵՍ` ՔՈՒՐԴԱՇԱՀ, ԿԱՆԳՆԵՑԻ ԶԽԱՉՍ Ի ԲԱՐԵԽԱՒՍՈՒԹԻ[ՒՆ] ԳՐԻԳՈՐՈ` ԵՂԲԱՒՐ ԻՄՈՅ, ՈՐ ԿԻՍԱՒՐԵԱ ՓՈՀամաձայն արձանագրության՝ խաչքարը կանգնեցրել է 1215 թվականին։ Պատվիրատուն Քուրդաշահն է, ով խաչքարը կանգնեցրել է ի հիշատակ իր եղբոր՝ Գրիգորին։


=== Արձանագրություն 2 ===
Խաչքարի աջ կողմում 2 տող խորագիր վիմական արձանագրություն.

ԽԵՑԱՒ Ի ՔՍ, ՈՐՔ ԸՆ
Թ[ԵՌՆՈՒՔ] ՅԻՇԵՍՋԻՔ Ի ՔՍ


== Այլ տեղեկատվություն ==
Արձանագրությունը Ս. Բարխուդարյանը գրի է առել մինչ Վաղարշապատ բերվելը, երբ խաչքարը կիսով չափ թաղված է եղել Թանահատի վանքի Սուրբ Ստեփանոս եկեղեցու հարավային կողմում, որի հետևանքով արձանագրությունը հրատարակվել է մասնակի։ Վիմագրի սկզբնամասը Ս. Բարխուդարյանը լրացրել է ենթադրաբար` խաչքարը կանգնեց նողին նույնացնելով եկեղեցու ավանդատան շինության ծախսերը հոգացած Ամիրշահի հետ։ Նա կարծում էր, որ արձանագրության վերջում կարող է թվական լինել, սակայն թաղված մասերը բացելու հնարավորություն չի եղել։
Վասակի և Խաթունի որդի ոմն Քուրդաշահ հիշվում է նաև Սանահնի վանքի եռանավ սրահի վիմագրերից մեկում, ապա նույն վանքի մեծ գավթի մի տապանագրում, որը հավանաբար նույն անձն է։
Վայոց ձորի մարզի Վերնաշեն գյուղից մոտ 7 կմ հարավարևելյան հատվածում գտնվող Թանահատի վանքից Մայր Աթոռ տեղափոխվել է նաև Դեղոյնի խաչքարը։


== Տես նաև ==
Էջմիածնի Մայր Տաճար
Դեղոյնի խաչքար (Մայր Աթոռ)


== Ծանոթագրություններ ==